Virtual Dragon

Anna lohikäärmeelle aluksi nimi. Napsauta sitten Ok. Näet näytöllä kierimässä lohikäärmeen munan. Muna on saatava rikki. Hetken kuluttua muna muuttuu omaksi pieneksi lohikäärmeeksesi. Alhaalla on neljä painiketta: Fly, Train, Hunt ja Sleep, joilla lohikäärme pannaan lentämään, harjoittelemaan, metsästämään ja nukkumaan. Neljä tilailmaisinta kertovat, miten lohikäärme voi.

Fly-painikkeella lohikäärme liitelee ilmassa. Hiiren painikkeilla voit ohjata lohikäärmettä oikealle ja vasemmalle, ettei se osu mihinkään.

Train-painikkeella lohikäärme lähetetään radalle, jossa voit siirtää sitä hiiren painikkeilla ylös ja alas. Napsauta vastustajaa, kun lohikäärme tulee paikalle.

Hunt-painikkeella lohikäärme lennähtää pilviin, jossa voit panna sen hiiren painikkeilla liikkumaan ylös ja alas ja pyydystämään sorsia. Varo pilviä.

Oikeassa kulmassa näkyy lohikäärmeen ikä. Kun se täyttää 150 vuotta, se nukahtaa rauhallisesti ikiuneen. Tarkoituksena on pitää otus hengissä mahdollisimman pitkään.
Jos haluat lopettaa lohikäärmeen kanssa puuhaamiseen, napsauta valikkorivin räpsyvää silmää. Silloin pääset valitsemaan Sulje, joka päättää pelin.